Ülemaailmne Eesti Kesknõukogu Suurpõgenemise Toimkond

Ülemaailmne Eesti Kesknõukogu Suurpõgenemise toimkond (lühend ÜEKN SP1944) on 2019. aastal asutatud Ülemaailmne Eesti Kesknõukogu toimkond, mis alates selle asutamisest on teinud 
märkimisväärset vabatahtlikku tööd. 

Mälestades hääbuva 1944. aasta 
suurpõgenemise generatsiooni läbielamisi 
ja kogemusi, on eesmärk olnud edendada 
teadlikkust sellest ajaloo perioodist, 
tugevdada sidet kodu- ja väliseestlaste 
vahel ning säilitada eestlust, Eesti rahva 
mälu ja identiteeti.

Toimkonna esimehe Iivi Zajedova algatusel 
on Eestis korraldatud selleks mitmeid 
teabeseminare erinevate 
koostööpartneritega, eelkõige Tammepuu 
Eesti Klubi MTÜ-ga. Toimkond on koos 
partneritega korraldanud 
mälestusjumalateenistusi, rahvusvahelisi 
konverentse, näituseid, kontserte, 
pagulasteemalisi näidendeid ning 
vestlusõhtuid.   

ÜEKN SP1944 toimkonna liikmed
 Toimkonna esimees:Iivi Zajedova (Tšehhi)
 Liikmed:Marju-Rink Abel (USA), Maie Barrow (Austraalia), Ülle Ederma (USA), Kristi Allpere (USA), Aadu Allpere (USA), Tarmo Kruusimäe (Eesti), Enn Hallik (Eesti), Sirle Sööt (Rootsi), Aiva Plauca (Läti), Ülar Jürgens (Eesti).

 Viited 

Välislingid
ÜEKNi toimkonnad

Kategooria:Välis-Eesti
Kategooria:Organisatsioonid